Otitis externa

Ang Otitis externa o ang pamamaga ng panlabas na (bahagi ng) tainga, kilala rin bilang "tainga ng manlalangoy" ay isang pamamaga ng panlabas na tainga at ng kanal ng tainga.  Kasama ng otitis media (pamamaga ng gitnang tainga), ang panlabas na otitis ay isa dalawang kalagayang pantao na pangkaraniwang tinatawag bilang "pananakit ng tainga".  Nagaganap din ito sa maraming iba pang mga uri, bukod sa tao.  Ang katuturan ng sakit ay ang pamamaga ng balat ng kanal ng tainga.  Ang pamamaga o implamasyon ay maaaring pangalawa lamang sa dermatitis (eksema), literal na "pamamaga ng balat", na walang impeksiyon ng mikrobyo, o maaari itong sanhi ng aktibong impeksiyon ng bakterya o fungus.  Sa magkabilang kaso, subalit pangkaraniwan na sa impeksiyon, ang balat ng kanal ng tainga ay namimintog o bumubukol at maaaring maging mahapdi at/o malambot sa paghipo.

Mga sanggunian

Kategorya:Tainga
Kategorya:Sakit